आइशा चौधरी

आइशा चौधरी (२७ मार्च १९९६ - २४ जनवरी २०१५) एक भारतीय लेखक र प्रेरक वक्ता थिइन् । उनले माइ लिटल एपिफनिज लेखेकी थिइन्, जुन उनको मृत्युको एक दिन अगाडि प्रकाशित भएको थियो । द स्काइ इज पिङ्क नामक चलचित्र केही हदसम्म उनको जीवनमा आधारित छ ।

 बाल्यकाल 
आइशा यम ! ब्रान्ड्सको दक्षिण एसियाली शाखाको सभापति निरेन चौधरी र मानसिक स्वास्थ्य सेवक अदितीकी छोरी थिइन् । उनको दाइको नाम ईशान चौधरी हो । उनकी दिदी तान्या चौधरीको ७ महिनाको उमेरमा नै मृत्यु भएको थियो । आइशाको जन्मजात नै शरीरको रोग प्रतिरोधात्मक शक्तिमा समस्या थियो । ६ महिनाको हुँदा उनले अस्थि मज्जा प्रत्यारोपण गर्नुपर्यो । यसको फलस्वरूप उनमा फोक्सोमा दाग पार्ने पल्मोनरी फाइब्रोसिस देखा पर्यो । 

 कार्य जीवन 
आइशा चौधरीले १५ वर्षको उमेरदेखि मृत्युसम्म प्रेरणादायी भाषणहरू दिइन् । उनलाई इङ्क फेलोको उपाधि दिइएको थियो र सन् २०११ तथा सन् २०१३ का इङ्क सम्मेलनमा पनि बोलेकी थिइन् ।  सन् २०१३ को पुणेस्थित टेड सम्मेलनमा पनि उनले आफ्नो कथा सुनाएकी थिइन् ।

उनले लेखेको किताब उनको मृत्युको एक दिन अगाडि प्रकाशित भएको थियो । 

 अन्य मिडियामा प्रतिनिधित्व 
११ अक्टोबर २०१९ मा विमोचित सोनाली बोसद्वारा निर्देशित र प्रियङ्का चोपडाले अदिती चौधरी, फरहान अख्तरले निरेन चौधरी, जायरा वसीमले आइशा चौधरी र रोहित सुरेश सराफले ईशान चौधरीको भूमिका निर्वाह गरेको चलचित्र द स्काइ इज पिङ्क पनि उनकै जीवनमा आधारित छ ।

 कृति 

 माइ लिटल एपिफनिज  (सन् २०१५) जसको माध्यमबाट उनले जीवनमा कठिनाइ भोग्नुपरिरहेका व्यक्तिहरूलाई आशा दिलाउन चाहन्थिन् । 

 सन्दर्भ 

बाह्य कडीहरू

 आइशा चौधरी

श्रेणी:सन् १९९६ मा जन्म
श्रेणी:सन् २०१५ मा मृत्यु